############################################
		     Touhou Danmakufu
	東方結界謎　～ Unknown Territory Appearance
		       Charecter Profile
############################################

Stage 1 Boss : เจ้าหน้าที่ต้อนรับประจำดินแดน
Rosa Selina (โรซ่า เซรีน่า)

เผ่าพันธุ์ : มนุษย์
อาชีพ : ผู้ดูแลระบบการสื่อสาร
ความสามารถ : ใช้พลังจิตสร้างปีกขึ้นมาได้ แน่นอนว่าต้องบินได้



ปกติแล้วหากเป็นสถานที่ใหญ่ๆ ก็มักจะมีพนักงานต้อนรับเสมอ แต่ดูเหมือนว่าธรรมเนียมนี้
จะไม่เป็นที่นิยมในเก็นโซเคียวซักเท่าไหร่ หรือเพราะว่าต่างคนต่างอยู่กัน จึงไม่จำเป็นต้องมีนะ?

อันที่จริงเธอเป็นคนที่คอยดูแลระบบสื่อสารให้กับดินแดนแห่งนี้ต่างหาก แต่ทำไมต้องมาเป็นพนักงาน
ต้อนรับก็ไม่อาจจะทราบได้ ตัวเธอก็ไม่รังเกียจอะไรเท่าไหร่กับหน้าที่นี้หรอก กลับกันเธอเองก็ชอบเสีย
ด้วยซ้ำ ดังนั้น เธอจึงรับแขกได้ด้วยสีหน้ายิ้มแย้มอยู่เสมอ

บางทีเพราะหัวหน้าอาจจะอยากให้เธอมีบทบ้างก็ได้กระมัง? ลองคิดถึงคนที่อยู่หลังฉากคอยดูแลเรื่องระบบต่างๆ
แม้จะสำคัญไม่แพ้หน้าที่คนหน้าฉากอื่นๆ แต่กลับไม่มีบทเลยแม้แต่น้อย!!

ความสามารถในการสร้างปีกเพื่อบินไปบนฟ้าของเธอก็ดูจะมีประโยชน์ไม่น้อยสำหรับคนอื่น
แต่ด้วยหน้าที่ของเธอนั้นทำให้เธอไม่ได้กางปีกบินกับเขาเท่าไหร่ และเธอก็ชอบนั่งอ่านหนังสือใต้ร่มไม้
สบายๆมากกว่าเสียด้วย










Stage 2 Boss : หัวหน้าหน่วยช่าง
Rood Walker (รูท วอร์คเกอร์)

เผ่าพันธุ์ : มนุษย์
อาชีพ : หัวหน้าแผนกช่างซ่อมบำรุง
ความสามารถ : เชี่ยวชาญการช่าง การประดิษฐิ์ การซ่อมแซมต่างๆ



ชายหนุ่มหน้าตาท่าทางกวนประสาทคนนี้ชำนาญงานช่างอย่างเหลือเชื่อ หุ่นยนต์ต่างๆ
ส่วนมากในดินแดนแห่งนี้กว่าครึ่งก็มาจากการออกแบบและพัฒนาของเขา และมันก็ทำงานได้ดีพอๆ
กับความกวนประสาทผู้บุกรุกได้เหมือนนิสัยเจ้าตัวพิกล

จริงๆหมอนี่ก็ไม่ได้กวนประสาทอะไร แต่แค่รื่นเริงเกินเหตุ และตรงไปตรงมา ..... เท่านั้นเอง

ตัวเขาเองไม่ได้ใส่ใจในการฝึกฝนวิชาต่อสู้เท่าไหร่ และชอบที่จะใช้หุ่นยนต์ของเขามาต่อสู้แทน 
ถึงกระนั้น คนเป็นทหารมันก็ต้องสู้เป็นอยู่ดีนั่นแหละ เก่งมากเก่งน้อยก็อีกเรื่อง พอมีงานเทศกาลแบบนี้
ขึ้นมา เขาก็เลยถือโอกาสเอาหุ่นมาร่วมสู้ด้วยมันซะเลย

ระหว่างในงานเทศกาล เขาจึงมักจะต้องร่อนไปร่อนมาเพื่อคอยดูแลหุ่นที่ติดตั้งไว้ตามที่ต่างๆ
ทั้งหุ่นรักษาความปลอดภัยและหุ่นที่ใช้สำหรับงานเทศกาล

ไม่แน่ว่าเขาอาจจะมีญาติเป็นกัปปะ?










Stage 3 Boss : ผู้ดูแลห้องวิจัย
Sona S Sonata (โซน่า เอส โซนาต้า)

เผ่าพันธุ์ : ฟอร์ม (ลูกครึ่งสุนัข)
อาชีพ : เจ้าหน้าที่ดูแลห้องวิจัย
ความสามารถ : ใช้พลังจิตควบคุมเปลวเพลิงได้



เด็กน้อยลูกครึ่งสุนัขคนนี้แม้อายุยังน้อย แต่ก็มีความสามารถพอที่สามารถเข้ากองทัพมาได้
เฮ้ย กองทัพอะไรรับกระทั่งเด็กตัวเล็กๆเนี่ย?

นอกจากความสามารถในการควบคุมเปลวเพลิงของเธอแล้ว เธอยังมี IQ ที่สูง  สามารถดูแลงานวิจัย
ต่างๆได้เป็นอย่างดีกว่าผู้ใหญ่หลายๆคนเสียอีก ทำให้เธอสามารถรับตำแหน่งหัวหน้าแผนกวิจัยได้สบายๆ
แต่เธอก็ปฎิเสธเสมอพร้อมเหตุผลที่ว่า เธอยังต้องเรียนรู้อีกมาก

ความสามารถในการควบคุมเปลวเพลิงของเธอนั้น อันที่จริงแล้วไม่ได้สามารถสร้างเปลวไฟขึ้นมาได้ 
แต่เป็นการควบคุมเปลวไฟที่มีอยู่แล้วได้ต่างหาก หากมีเปลวไฟอยู่ เธอก็สามารถที่จะควบคุมให้มัน
ลุกไหม้สิ่งอื่น ขยายตัวลุกลาม หรือยับยั้งมันได้ แต่หากไร้ซึ่งเปลวไฟใดๆ พลังของเธอก็ไม่อาจจะสร้าง
มันขึ้นมาได้ ปัญหานี้ แก้ได้ด้วยไม้ขีดก้านเดียว - ซึ่งจริงๆแล้วไม่พอหรอก มันดับก่อนจะลุกลามได้

แต่ด้วยความสามารถแบบนี้ ห้องวิจัยที่มีสารไวไฟอยู่เยอะแยะจึงไม่เคยต้องเป็นห่วงเรื่องไฟไหม้ซักที

อันที่จริงเธอค่อนข้างขี้อายกว่าที่เห็น แต่เมื่อต้องรับงานรับแขกที่เข้ามาถึงห้องวิจัยด้วยนั้น หน้าที่ย่อมมาก่อนนิสัย
โอ้ ช่างมีความรับผิดชอบเสียนี่กะไร...