#########################################################

			       Touhou Danmakufu
		東方結界謎　～ Unknown Territory Appearance
	      ปริศนาเขตแดนแห่งตะวันตก ~การปรากฎของดินแดนปริศนาไร้ที่มา

#########################################################
-----------------------------------------------------------------------------------------------
	Back Story
-----------------------------------------------------------------------------------------------

	ในวันหนึ่งที่น่าจะเป็นวันธรรมดาๆในเก็นโซเคียว ณ ศาลเจ้าฮาคุเรย์ที่อยู่ติดพรมแดน
ตะวันออกที่แสนสงบ เนื่องจากวันนี้ไม่มีโยว์ไคเข้ามาก่อกวนจัดงานรื่นเริง
	มิโกะที่กำลังจิบน้ำชาอยู่ก็ถูกทักทายโดยแม่มดดำที่พุ่งมาหาด้วยความตื่นเต้น 

     "เรย์มุ มาดูอะไรแปลกๆกันหน่อยเร็ว" ก่อนจะเอ่ยปากชักชวน
     "มันยังจะมีอะไรแปลกอีกเหรอ?" มิโกะยังคงจิบชาอย่างไม่ได้สนใจอะไรมากนัก
     "ก็อยู่ๆมีพื้นที่คล้ายเขตหมู่บ้านโผล่มาจากไหนไม่รู้ ไม่เคยเห็นมาก่อนนี่ยังไม่แปลกอีกเหรอ" 
แม่มดดำบอกด้วยความสนอกสนใจ
     "Master Spark ของเธอไปถล่มแถวไหนจนราบเลยแปลกตาหรือเปล่า?" เธอตั้งสมมุติฐานที่
น่าจะเป็นไปได้มากขึ้นมาท้วงติงคำชวนของแม่มดดำ
     "ไม่ใช่! ลองไปดูก่อนเถอะน่าว่างๆอยู่ไม่ใช่เหรอ" แม่มดดำปฎิเสธเสียงแข็งทันที
     "ม่าย-ล่ะ" พร้อมกับคำตอบด้วยน้ำเสียงเรื่อยเปื่อยของคนที่กำลังพักผ่อนเต็มที่
     "ถ้าเป็นหมู่บ้านใหม่จะได้ชวนมาให้รู้จักศาลเจ้า เผื่อเขาจะมาบริจาคบ้างไม่ดีเหรอ~" แม่มดดำ
ลากเสียงทิ้งท้าย ทำเอามิโกะถึงกับชะงักเล็กน้อย
     "ชักน่าสนใจแล้วซิ..." ก่อนจะเอ่ยปากออกมา ทำเอาแม่มดดำยิ้มขึ้นมา
     "งั้นไปกันเลย" ก่อนที่ทั้งคู่จะมุ่งหน้าสู่พื้นที่แปลกๆที่ว่า

-----------------------------------------------------------------------------------------------

ในการข้ามมิติครั้งนั้นเกิดเหตุผิดพลาดที่ไม่น่าจะเกิดขึ้นได้
เหนือสิ่งอื่นใดก่อนจะหาตัวคนรับผิดชอบ มันคือการแก้สถาณการณ์ที่ไม่ต้องการนี้ให้ผ่านไปด้วยดีและไวที่สุด
แม้จะมีอากาศหายใจ แม้จะมีบรรยากาศที่สวยงาม แต่สถานที่ที่ไม่รู้จักไม่เคยทำให้รู้สึกสบายใจได้ซักครั้ง
ที่นี่คือที่ใด? จะมีอันตรายอะไรเฝ้ารออยู่? จะมีมิตรใดให้ค้นหา?

ในดินแดนที่ไม่รู้จัก ยานรบขนาดใหญ่ไม่เคยก่อผลดีมากกว่าผลร้ายในการสำรวจ
หน้าที่อันหนักหน่วงนี้คงหลีกพ้นพวกเธอสองคนไม่ได้
เป้าหมายของพวกเธอคือการสำรวจดินแดนแห่งนี้ ภายใต้เงื่อนไขต่างๆมากมาย

-----------------------------------------------------------------------------------------------

ตะวันลับฟ้าหลายคราว ข้อมูลข่าวสารถูกรวบรวมมาเป็นจำนวนมหาศาล
สิ่งที่ได้มาคงไม่ทำให้พวกเขาอุทานด้วยความแปลกใจเท่าไหร่ นอกจากจะหาทางวิเคราะห์เพื่อรับมือได้ถูกต้อง
สิ่งที่ควรระวัง สิ่งที่ควรทำตาม สิ่งที่ต้องเรียนรู้...

การเล่นที่เหมือนกับดอกไม้ไฟอันสวยงามนั่นอยู่นอกเหนือจากสามัญสำนึกของพวกเรา
พวกเราจะต้องเจอสิ่งเหล่านี้บนเส้นกั้นของความเป็นความตายในสงคราม
แต่ที่นี่นำมาละเล่นกันเหมือนเป็นสงครามจำลองที่ไม่หวังเอาชีวิต

ดูท่าทางคงต้องหาทางรับมือกับสิ่งนี้ซักหน่อยแล้วซิ...

-----------------------------------------------------------------------------------------------

แม้จะยังหาสาเหตุแห่งความผิดพลาดไม่ได้ เวลาผ่านไปหลายวันย่อมไม่พ้นการถูกพบเจอ
แต่สิ่งที่ทำให้เจ้าถิ่นแปลกใจคือดินแดนแห่งใหม่ที่ปรากฎขึ้นมาอย่างลึกลับ กลับมีงานเทศกาลจัดขึ้นเหมือนกับดัก

การละเล่นในงานเทศกาลนั้นไม่ต่างกับสิ่งที่พวกเธอเคยกระทำอยู่แต่อย่างใด
หนำซ้ำยังมีการวางกฎเกณฑ์เพิ่มความท้าทายต่างๆเพื่อแย่งชิงตำแหน่งและรางวัลต่างๆเสียด้วย
ถือเป็นโอกาสทำความรู้จักทักทายผู้มาใหม่กันซักหน่อยจะเป็นอะไร
ตราบใดที่ยังอยู่ในกฎเกณฑ์ที่พวกเธอรู้จักมันไม่ใช่ปัญหาอะไรหรอก

เพราะอีกไม่นานมหันตภัยแห่งฮาคุเรย์คงมาเยือนที่นี่อย่างแน่นอน

-----------------------------------------------------------------------------------------------